**Smernica**

**na používanie mobilných telefónov**

*v Základnej škole*

*Na dolinách 27, 911 05 Trenčín*

|  |  |
| --- | --- |
| *Organizácia* | **Základná škola**  |
| *Identifikačné číslo organizácie (IČO)* | **36 125 971** |
| *Obec a PSČ*  | **911 05 Trenčín** |
| *Ulica a číslo* | **Na dolinách 27, 911 05 Trenčín** |
| *Štát*  | **Slovenská republika** |
| *Právna forma*  | **rozpočtová organizácia** |
| *Štatutárny orgán*  | **Mgr. Anna Plachká**  |

Riaditeľka Základnej školy (ďalej len „škola“) “) schvaľuje túto smernicu.

Platnosť a účinnosť smernice od 05/09/2022.

Trenčín, 05/09/2022 Mgr. Anna Plachká, riaditeľka školy

Prerokované a odsúhlasené dňa: 05.09.20222

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Článok 1**

**Úvodné ustanovenia**

1. Účelom smernice je ustanoviť zásady používania mobilných telefónov, tabletov, inteligentných hodiniek, resp. iných multimediálnych zariadení žiakmi Základnej školy Na dolinách 27, Trenčín a vymedziť opatrenia v prípade jej porušenia.

2. Smernica je záväzná pre žiakov školy pri používaní mobilných telefónov, tabletov, inteligentných hodiniek, resp. iných multimediálnych zariadení a pre zamestnancov školy pri kontrole dodržiavania zásad používania vyššie spomenutých zariadení žiakmi.

 **Článok 2**

**Všeobecné ustanovenia**

1. Vyučovaním sa rozumie sled vyučovacích hodín a prestávok podľa rozvrhu hodín v čase od 7:00 -13:30 hod. + pobyt v školskom klube detí.

2. Počas vyučovania a pobytu v školskom klube detí žiak nesmie používať mobilný telefón, tablet, inteligentné hodinky, či iné multimediálne zariadenie. V žiadnom prípade nesmie vytvárať obrazový a zvukový záznam z vyučovania alebo z pobytu v ŠKD.

3. Mobilný telefón, tablet, inteligentné hodinky, resp. iné multimediálne zariadenie musí mať žiak počas vyučovania vypnutý, aby nenarúšal priebeh vyučovania.

4. Žiak nesmie používať mobilný telefón, tablet, inteligentné hodinky či iné multimediálne zariadenie na 1. stupni ani počas prestávok.

5. Žiaci 2. stupňa môžu počas prestávok používať mobil so súhlasom učiteľa, nie však na na nahrávanie, fotografovanie, prezeranie, počúvanie či iné účely.

6. Žiak nesmie nikdy zneužiť mobilný telefón, tablet, inteligentné hodinky, či iné multimediálne zariadenia na šikanovanie spolužiakov alebo iných osôb.

7. Žiak môže použiť mobilný telefón, tablet, inteligentné hodinky, iné multimediálne zariadenie na základe výnimky, ktorú určuje riaditeľ školy na začiatku školského roka. Sú to vážne zdravotné dôvody potvrdené lekárom žiaka a písomnou žiadosťou zákonného zástupcu. O tejto skutočnosti sú informovaní všetci učitelia. Žiak nosí pri sebe kartičku – potvrdenie o výnimke vydanú riaditeľom školy.

8. Žiak nesmie mať mobilný telefón, tablet, inteligentné hodinky, či iné multimediálne zariadenie na lavici ani v lavici. Vypnutý mobil a tablet, inteligentné hodinky, či iné multimediálne zariadenie musí byť uložené počas vyučovania a v ŠKD v osobných veciach žiaka, v školskej taške. V ŠKD môže použiť toto zariadenie so súhlasom vychovávateľky na dohodnutý účel.

9. Škola nezodpovedá za mobil, tablet, inteligentné hodinky, či iné multimediálne zariadenie, ktoré žiak prinesie do školy. Zodpovednosť nesie žiak so svojím zákonným zástupcom, ktorý mu mobil, tablet, inteligentné hodinky, či iné multimediálne zariadenie do školy dovolil doniesť.

10. Počas pobytu v školskom klube detí a počas stravovania sa v školskej jedálni dodržiavajú žiaci základné zásady spoločenskej etikety, t.j. netelefonujú, neposielajú správy, nehrajú hry, nefotia a nenakrúcajú svojich spolužiakov a okolie.

**Článok 3**

**Opatrenia**

Podľa závažnosti previnenia a porušenia tejto smernice môže riaditeľ školy, resp. triedny učiteľ, uložiť niektoré z uvedených opatrení:

1. Zápis poznámky do internetovej ŽK

2. Napomenutie triednym učiteľom : po dvoch poznámkach v ŽK

3. Pokarhanie triednym učiteľom : po štyroch poznámkach v ŽK

4. Pokarhanie riaditeľom školy: pri viacnásobnom používaní alebo závažnom spôsobe použitia

5. Znížená známka zo správania: pri šikanovaní alebo nabádaní naň.

**Článok 4**

 **Previnenia**

1. Ak žiak počas vyučovania použije mobilný telefón, tablet, inteligentné hodinky, či iné multimediálne zariadenie, bude mu vyzváňať, alebo zvukovým signálom o príchode správy narúšať priebeh vyučovania, žiak bude vyzvaný k okamžitému vypnutiu zariadenia. **Opakované používanie mobilného telefónu, tabletu, inteligentných hodiniek alebo iných multimediálnych zariadení sa považuje za závažné porušenie školského poriadku**

2. Ak žiak počas vyučovania alebo v školskom klube detí použije mobilný telefón, tablet, inteligentné hodinky, či iné multimediálne zariadenie na **výhražné správy, filmovanie, fotenie alebo iné použitie za účelom poníženia ľudskej dôstojnosti, bude to považované za šikanovanie.** Žiakovi bude **znížená známka zo správania bez postupnosti vymedzenej v školskom poriadku.**

**Článok 5**

**Používanie mobilných zariadení pedagógmi**

Používanie mobilných zariadení upravuje Organizačný poriadok školy v aktuálnom školskom roku.

 **Článok 6**

**Zodpovednosť**

1. Triedny učiteľ zodpovedá za oboznámenie žiakov s touto smernicou.

2. Triedny učiteľ zodpovedá za oboznámenie rodičov s touto smernicou.

3. Triedny učiteľ zodpovedá za vyvodzovanie opatrení pri previnení žiakov a vedenie písomnej agendy s tým súvisiacej.

4. Vychovávateľka zodpovedá za vedenie písomnej agendy o priestupkoch súvisiacich s používaním mobilu, tabletu, inteligentných hodiniek, či iného multimediálneho zariadenia počas pobytu v ŠKD a následne informuje triedneho učiteľa o vyvodení opatrení.

5. Zodpovednosť za stratu alebo poškodenie mobilu, tabletu, inteligentných hodiniek, či iného multimediálneho zariadenia nesie žiak so svojím zákonným zástupcom, ktorý mu mobil, tablet, inteligentné hodinky, či iné multimediálne zariadenie do školy dovolil doniesť.

**Článok 6**

**Záverečné ustanovenia**

Vnútorná smernica nadobúda účinnosť dňa 05.09.2022

 V Trenčíne, 01.09.2022

 Mgr. Anna Plachká

 riaditeľka ZŠ